Ya hai dellos partios asturianistes y soberanistes n´Asturies. Demasiaos. Quiciabes Vd., yá cuenta con esi demasiaos qu´implica una desunión ente ellos de la que poder algamar una ganancia. Inda la Coalición na que -de momentu- milita patentara unu desos mini-partíos (el Bloque por Asturies) col enfotu d´arramplar la cuota dasturianismu/nacionalismu que correspuende a una fuerza d´izquierdes alternativa a la FSA y qu´anda cada vez más escasa de votos. ¿Qué se pretenderá si se  refunda IU? ¿Facer d´ella un tren con una serie de vagoninos enganchaos en n´orde menguante de fuerza y realidá? ¿Engancharánse más asturianistes a la izquierda suya, más de los que yá hai n´IU y nel Bloque? El votu del nacionalismu asturianu de veres d´izquierda, asina comol del asturianismu moderáu y simplemente progresista ta yá muy desencantáu. Si la nueva criatura cola que Vd. amaga ye una nueva versión de lo mesmo, esto nun va a ser sinón defraudar y engañar, buscar puestinos y perres, subvenciones pa  los amigos, y mantener la inercia vergonzante del gueto del bable. Entóncenes munchos maldeciremos esa criatura, si ye que naz.